རྗེ་བཙུན་རྡོ་རྗེ་རྣལ་འབྱོར་མའི་ཚོགས་མཆོད།
ཨོཾ་སྭ་སྟི། རྗེ་བཙུན་རྡོ་རྗེ་རྣལ་འབྱོར་མའི་ཚོགས་མཆོད་ནི། ཤ་ཆང་ཚོགས་
གཏོར་སོགས་བཤམས་པ་ནང་མཆོད་ལྟར་བྱིན་གྱིས་བརླབས་ཏེ་འབུལ་བ་ནི། ཧཱུཾ༑
བདེ་སྐྱོང་སྟོང་གསུམ་ལྟར་ཡངས་ཀ་པཱ་ལར། །དམ་རྫས་བདུད་རྩི་རབ་འཁྱིལ་ཚོགས་
མཆོད་འདི། །རྩ་བརྒྱུད་བླ་མའི་ཚོགས་རྣམས་མཉེས་ཕྱིར་འབུལ། །བཞེས་ནས་སྒོ་
གསུམ་བྱིན་གྱིས་བརླབ་ཏུ་གསོལ། །ཨོཾ་ཨཱཿགུ་རུ་བཛྲ་དྷ་ར་ས་པ་རི་ཝཱ་ར་ག་ཎ་ཙཀྲ་ཁཱ་
ཧི། པཉྩ་ཨ་མྲྀ་ཏ་ཁཱ་ཧི། ཧཱུཾ༑ བདེ་སྐྱོང་སྟོང་གསུམ་ལྟར་ཡངས་ཀ་པཱ་ལར། །དམ་
རྫས་བདུད་རྩི་རབ་འཁྱིལ་ཚོགས་མཆོད་འདི། །རྣལ་འབྱོར་དབང་མོའི་ལྷ་ཚོགས་
མཉེས་ཕྱིར་འབུལ། ། བཞེས་ ནས་ མཁའ་ སྤྱོད་ གནས་ སུ་ འཁྲིད་དུ་ གསོལ། ། ཨོཾ་
ཨཱཿབཛྲ་ཡོ་གི་ནཱི་ས་པ་རི་ཝཱ་ར་ག་ཎ་ཙ་ཀྲ་ཁཱ་ཧི། པཉྩ་ཨམྲྀཏ་ཁཱ་ཧི། ཧཱུཾ༑ བདེ་སྐྱོང་
སྟོང་གསུམ་ལྟར་ཡངས་ཀ་པཱ་ལར། །དམ་རྫས་བདུད་རྩི་རབ་འཁྱིལ་ཚོགས་མཆོད་
འདི། །ཡིད་དམ་དཀྱིལ་འཁོར་ལྷ་ཚོགས་མཉེས་ཕྱིར་འབུལ། །བཞེས་ནས་མཆོག་
མཐུན་དངོས་གྲུབ་སྩལ་དུ་གསོལ། །ཨོཾ་ཨཱཿམཎྜལ་དེ་བ་ས་པ་རི་ཝཱ་ར་གཎ་ཙ་ཀྲ་ཁཱ་ཧི།
པཉྩ་ཨ་མྲྀ་ཏ་ཁཱ་ཧི། ཧཱུཾ༑ བདེ་སྐྱོང་སྟོང་གསུམ་ལྟར་ཡངས་ཀ་པཱ་ལར། །དམ་རྫས་
བདུད་རྩི་རབ་འཁྱིལ་ཚོགས་མཆོད་འདི། ། དཀོན་མཆོག་རིན་ཆེན་ཚོགས་རྣམས་
མཉེས་ཕྱིར་འབུལ། །བཞེས་ནས་སྲིད་ཞིའི་འཇིགས་ལས་བསྒྲལ་དུ་གསོལ། །ཨོཾ་
ཨཱཿརཏྣ་ཏྲ་ཡ་ས་པ་རི་ཝཱ་ར་ག་ཎ་ཙཀྲ་ཁཱ་ཧི། པཉྩ་ཨ་མྲྀཏ་ཁཱ་ཧི། ཧཱུཾ༑ བདེ་སྐྱོང་
སྟོང་གསུམ་ལྟར་ཡངས་ཀ་པཱ་ལར། །དམ་རྫས་བདུད་རྩི་རབ་འཁྱིལ་ཚོགས་མཆོད་
འདི། །མཁའ་འགྲོ་ཆོས་སྐྱོང་ཚོགས་རྣམས་མཉེས་ཕྱིར་འབུལ། །བཞེས་ནས་རྣལ་
འབྱོར་འཕྲིན་ལས་བསྒྲུབ་ཏུ་གསོལ། །ཨོཾ་ཨཱཿཌཱ་ཀི་ནཱི་དྷ་རྨ་པཱ་ལ་ས་པ་རི་ཝཱ་ར་ག་ཎ་
ཙཀྲ་ཁཱ་ཧི། པཉྩ་ཨ་མྲྀཏ་ཁཱ་ཧི། ། ཧཱུཾ༑ བདེ་སྐྱོང་སྟོང་གསུམ་ལྟར་ཡངས་ཀ་པཱ་
ལར། །དམ་རྫས་བདུད་རྩི་རབ་འཁྱིལ་ཚོགས་མཆོད་འདི། །མར་གྱུར་རིགས་དྲུག་
157

ཚོགས་རྣམས་མཉེས་ཕྱིར་འབུལ། །བཞེས་ནས་འཁྲུལ་སྣང་སྡུག་བསྔལ་ཞི་གྱུར་ཅིག
།ཨོཾ་ཨཱཿཥ་ཌ་ཀཱུ་ལ་ཨ་རཱཿག་ཎ་ཙཀྲ་ཁཱ་ཧི། པཉྩ་ཨ་མྲྀ་ཏ་ཁཱ་ཧི། དེ་ནས་ལས་ཀྱི་རྡོ་
རྗེས་ཕྱག་ཕུལ་རྗེས་བཟའ་བཏུང་ལག་ཏུ་ཐོགས་ནས། ཧོཿ དཔའ་བོ་ཆེན་པོ་
དགོངས་སུ་གསོལ། །འདི་ལ་ཐེ་ཚོམ་མི་བྱ་སྟེ། །བྲམ་ཟེ་ཁྱི་དང་གདོལ་པ་གསུམ། །
དབྱེར་མེད་གཅིག་ཏུ་དགོངས་ཏེ་རོལ། །ཞེས་བརྗོད་དེ་ཕུལ། ལེན་པ་པོ་རྣམས་ཀྱིས་
ཀྱང་། ཧཱུཾ༑ བདག་ཉིད་རྒྱལ་བ་ཀུན་གྱི་ཡུམ། ། བཅོམ་ལྡན་རྡོ་རྗེ་རྣལ་འབྱོར་
དངོས། །ཡེ་ཤེས་བདུད་རྩིའི་རྒྱ་མཚོ་ཆེ། །ལྷ་རྣམས་ཚིམ་པར་བྱ་ཕྱིར་རོལ། །ཨ་ཧོ་
མཧཱ་སུ་ཁ། ཞེས་བརྗོད་ནས་བཟའ་བཏུང་ཤ་ལྔ་བདུད་རྩི་ལྔའི་རང་བཞིན་གྱི་བསྲེག་
རྫས་སུ་མོས་ནས་ནང་གི་སྦྱིན་སྲེག་གི་ཚུལ་དུ་ལོངས་སྤྱད་ནས་ཚིམ་པར་རོལ། དེ་ནས་
ཚོགས་ལྷག་བསྡུས་པ། ཨོཾ་ཨཱཿཧཱུཾ། ཧ་ཧོ་ཧྲཱིཿ ལན་གསུམ་གྱིས་བྱིན་གྱིས་བརླབས་ལ།
ཧཱུཾ༑ བདེ་སྐྱོང་སྟོང་གསུམ་ལྟར་ཡངས་ཀ་པཱ་ལར། དམ་རྫས་བདུད་རྩི་རབ་འཁྱིལ་
ཚོགས་ལྷག་འདི། །དམ་ཅན་ཞིང་སྐྱོང་ཚོགས་རྣམས་མཉེས་ཕྱིར་འབུལ། །བཞེས་
ནས་འགལ་རྐྱེན་སོལ་ལ་མཐུན་རྐྱེན་སྒྲུབས། །ཨོཾ་ཨཱཿཀྵེ་ཏྲ་པཱ་ལ་ས་པ་རི་ཝཱ་ར་ག་ཎ་
ཙཀྲ་ཁཱ་ཧི། པཉྩ་ཨ་མྲྀ་ཏ་ཁཱ་ཧི། ཞེས་བརྗོད་ནས་དཀྱུས་ལ་འཇུག་གོ །ཞེས་པ་འདི་
ཡང་རྒྱལ་མཆོག་བསྐལ་བཟང་རྒྱ་མཚོ་དང་ཡོངས་འཛིན་པཎྜི་ཏའི་གསུང་ལས་བཏུས་
ནས་དྷརྨ་བྷ་དྲས་བྲིས། །
158